
ΠΡΟΣΚΛΗΣΗ

«Η Κρήτη νηστεύει… δημιουργεί και επιχειρεί!»

Η Γυναικεία Επιχειρηματικότητα συναντά τη Γαστρονομική μας Παράδοση

Ο Αναπτυξιακός Σύλλογος Γυναικών Επιχειρηματιών Κρήτης (ΑΣΓΕΚ), σε συνεργασία με το Γεωπάρκο Ψηλορείτης UNESCO και την Εκπαιδευτική Αναπτυξιακή ΠΛΟΗΓΟΣ, σας προσκαλεί σε μια ξεχωριστή εκδήλωση αφιερωμένη στη γαστρονομική παράδοση της Κρήτης, στα αυθεντικά νηστίσιμα εδέσματα της περιόδου των Χριστουγέννων και στη δημιουργική δύναμη της γυναικείας επιχειρηματικότητας.

Μια συνάντηση που αναδεικνύει τον πλούτο της Κρητικής γαστρονομίας, τη διατροφική μας κληρονομιά και τη δημιουργικότητα των γυναικών που με γνώση, μεράκι και επιχειρηματικό όραμα κρατούν ζωντανές τις παραδόσεις του τόπου μας.

Στο πλαίσιο της εκδήλωσης θα πραγματοποιηθεί και η υπογραφή Μνημονίου Συνεργασίας μεταξύ του Αναπτυξιακού Συλλόγου Γυναικών Επιχειρηματιών Κρήτης και του Γεωπάρκου Ψηλορείτης UNESCO, επισφραγίζοντας μια κοινή πορεία συνεργασίας, ανάπτυξης και ανάδειξης της γυναικείας δημιουργίας.

Η εκδήλωση αποτελεί παράλληλα την πρώτη επίσημη δράση της Ομάδας Γυναικών του ΑΣΓΕΚ στο Ρέθυμνο, σηματοδοτώντας ένα νέο και δυναμικό ξεκίνημα για τη γυναικεία επιχειρηματικότητα στον νομό.

Η παρουσία σας θα μας τιμήσει ιδιαίτερα και θα αποτελέσει χαρά και ενθάρρυνση για αυτή τη νέα προσπάθεια.

Κυριακή 15 Νοεμβρίου 2026

Ώρα: 12:00 το μεσημέρι
Λέσχη Αξιωματικών Ρεθύμνου
Μεγάλου Αλεξάνδρου 104, Ρέθυμνο

Η εκδήλωση πραγματοποιείται στο πλαίσιο της «Κρήτης – Ευρωπαϊκής Περιφέρειας Γαστρονομίας 2026».

Παρακαλούμε για την επιβεβαίωση της παρουσίας σας.
Με εκτίμηση και θερμή πρόσκληση,

Εκ μέρους του Αναπτυξιακού Συλλόγου Γυναικών Επιχειρηματιών Κρήτης
Η Πρόεδρος
Μαρία Πιτσικάκη
Η Εκπρόσωπος της Ομάδας Γυναικών Ρεθύμνου
Ρένα Κουτσαλεδάκη
Εκ μέρους της Εκπαιδευτικής Αναπτυξιακής ΠΛΟΗΓΟΣ
Ο Πρόεδρος
Χάρης Ροδιτάκης

